ming030890/wiki-yue-high-quality huggingface dataset:
銀行4.0

銀行4.0係一個由銀行創新教父Brett King喺1998年提出嘅概念，用來形容未來金融業嘅發展，會係運用科技將金融服務無所不在咁嵌入到生活裡面，為客戶提供更多嘅方便。用戶需要嘅係金融服務（Banking）而唔一定係銀行（Banks）本身，銀行亦將會延攬多元化嘅人才去發展，甚至將自己定位做領有銀行執照嘅科技公司，而唔再單單係一間銀行。
銀行監管

銀行監管（bank regulation）泛指一個國家或者地區嘅政府對銀行嘅監管。
銀行及紀念碑站

銀行及紀念碑站（英文：Bank and Monument stations）係英國倫敦地下鐵由兩個車站組成嘅車站，屬第1收費區，喺大倫敦倫敦市。

銀行站
銀行站（英文：Bank station）係窩打老都市綫、北綫同中央綫嘅車站。

紀念碑站
紀念碑站（英文：Monument station）係區域綫同環綫嘅車站。
銀行咭

銀行咭泛指由銀行向客戶發行嘅咭。咭上面基本上有發咭機構個名同咭號碼，多數都會有持咭人個名同有效期限。
銀行咭主要包括：
提款咭
扣賬咭
信用咭
簽賬咭
銀行本票

銀行本票（英文：Cashier's order），日常生活多數簡稱做本票，係由銀行簽發嘅支票，多數都係由銀行客戶向銀行申請簽發。皆因係由銀行而唔係客戶個人做擔保，銀行本票會比起一般支票可靠。
銀行禮券係銀行本票嘅變種，本質都係銀行本票，但印刷比較精美，配埋專用封套，畀客戶用嚟送禮金。
銀行街

銀行街（英文：Bank Street），原名獲多利街（英文：Wardley Street），係香港中環一條馬路，由德輔道中開始，去到皇后大道中。街上建築物有中國銀行大廈同香港滙豐銀行總行大廈。
豪豬棗

豪豬棗，又名箭豬棗，屬於一種動物性中藥，係草食動物豪豬因長期進食山草、植物、草藥而導致身體入面形成嘅結石。豪豬棗最先喺東南亞開始入藥，特別係喺馬來西亞。根據一項由澳門東方基金會資助嘅研究指出：早喺明末清初嘅16世紀開始，就已經有豪豬棗嘅貿易進行緊。
然而，由於佢哋嘅「採藥」方式惹起動物權益關注人士嘅關注，特別係當佢哋將喺東南亞使用到嘅殘酷手法喺東南亞以外地區使用，以獲取箭豬棗，引起相關志願工反感。
豪豬棗嘅推廣者話：適合手術前後食用，亦適合登革熱患者食用[未記出處或冇根據]。
豪薩文

豪薩文（Harshen Hausa）唔係任何一國嘅官方語言，但係係西非地區通用嘅語言，有超過3400萬人用緊。
豪賢路

豪賢路（粵拼：hou4 jin4 lou6）係廣州嘅一條普通嘅馬路。成條馬路東西走向，西邊從倉邊路開始，一直向東去到越秀北路嗰頭。

歷史
睇埋：黎遂球
喺宋朝嗰陣，廣州係有東、中、西三個城嘅，而東城嘅東界喺而家嘅芳草街度，西界喺倉邊路同大塘街度，而廣州東城嘅北邊就係依家嘅東風中路，由於條護城濠南邊嘅街好似弓噉，所以條街就嗌做「濠弦街」。1646年，出身廣州嘅黎遂球喺看守緊贛州時中咗清軍三箭死咗。喺嗰陣為咗紀念呢位抗清英雄，贛州人就將黎遂球列入五忠祠度拜祭，而廣州人就將黎遂球出世嘅地方——濠弦街，改名嗌「豪賢街」。喺20世紀30年代，廣州市政府將呢條馬路整闊咗，沿用舊街名「豪賢路」。
道光以後，唔少浙江嘅文人學者南來廣東，渠地大都以入幕為生，廣州人叫啲幕客做師爺，稱之為「浙江師爺」。浙江師爺中嘅山陰縣汪氏係最出名嘅，光緒年間，汪瑔搬入去豪賢街，自榜其居「隨山館」，渠寫咗一詞《水調歌頭·移居》，並有註釋：「黎美周蓮須閣在豪賢裏，其故址今不可考，要距敝廬不遠也。」
汪琡原住喺天官里（今法政路一帶），汪兆鏞（汪精衛嘅老竇）都喺嗰度出世，後尾搬去豪賢街天橋腳嘅住宅，過左20幾年，叔伯兄弟，結婚生仔，逼死人。1902年，汪兆鏞再購入豪賢街67號。
豪華露營

豪華露營（Glamping）係種衍生自露營嘅戶外活動，唔使自己搵地方再自己紮帳幕，而係由場地預先搭好，入面更準備好床鋪同埋一啲簡單電器，類似住渡假屋。
豪蘭島

豪蘭島（英文：Howland Island）喺大洋洲赤道附近，係無人住嘅珊瑚礁、美國無建制領地同埋自然生態保護區。
豪遊咖啡

《豪遊咖啡》（英文：Guru Coffee Tour）係香港無綫電視嘅飲食清談節目，由陳豪、袁偉豪主持，由2022年12月20號到12月28號禮拜一到三22:30到23:05喺翡翠台播出，最後一集喺12月31號禮拜六20:30到21:00播。節目主持會介紹唔同咖啡店，又會同嘉賓一路嘆咖啡店一路傾下偈。
豪門巧婦

《豪門巧婦》（英文：Cat on a Hot Tin Roof）係一部1958年嘅美國電影，由李察布祿士執導，伊利沙伯泰萊、保羅紐曼、保路艾維士、積加信主演。故仔改編自同名話劇《炙簷之上》。
鍾離氏

鍾離（粵拼：zung1 lei4）係唐人姓氏，喺《百家姓》裏頭排第433位，依家經已冇乜人用。

名人
呢篇鍾離氏係同姓氏有關嘅楔位文章，重未寫完嘅。麻煩你幫手充實佢。
鍾離牧

鍾離牧（粵拼：zung1 lei4 muk6；？—？），字子幹（zi2 gon3），會稽山陰人（而家浙江紹興），係三國時東吳嘅將領、官員。

生平
鍾離牧係漢朝魯國相鍾離意嘅七世孫，老豆係鍾離緒，做樓船都尉，阿哥係鍾離駰。鍾離牧細個時個人好吽（ngau6），唔精叻，不過佢阿哥鍾離駰逢人就講：「鍾離牧肯定叻過我，唔好睇輕佢。」當時啲人不以爲然。
後來鍾離牧搬去永興縣住，親自耕田，種咗20幾畝禾穀，臨熟時，縣度有個人話笪地係佢嘅，要佢交曬啲田同米，鍾離牧話：「呢度本來因爲笪田荒咗，先至來耕嗟。」結果佢真係交曬出來。縣長聽講咗，捉咗呢個人，想繩之以法，鍾離牧爲佢求情。縣長話：「閣下傾慕承宮，想學佢噉做，但我作爲長官，應該依法治理民衆，點可以枉法來順你意呢？」鍾離牧話：「呢度係會稽郡內，我係睇在你嘅意思先搬來住，而今你因爲少噉啲穀米就殺咗呢個人，我又點會夠膽重留響度呢？」於是鍾離牧收拾好準備返山陰縣，縣長親自阻止佢，放咗嗰個人出監，嗰個人知醜，親自同老婆一齊將攞到嘅六十斛米還返畀鍾離牧，不過鍾離牧閂門唔受，於是佢將啲米放喺路邊，無人夠膽攞走啲米。就噉樣鍾離牧出咗名。
建安二十一年（216年），陸遜征討鄱陽，鍾離牧亦帶住2000人去充軍。231年，潘濬征討武陵蠻，鍾離牧想帶住3000人士兵去支援，但吳國朝廷唔準，結果令潘濬陷入無咗援軍嘅狀況。
之後鍾離牧做郎中。赤烏五年（242年），佢改任太子輔義都尉，無耐改任爲南海（而家廣東）太守。當時高涼（而家陽江一帶）有仍弩呢啲山賊作亂，鍾離牧過郡界討伐佢哋，用咗一旬左右就降服曬；揭陽又有曾夏率領嘅賊，喺當地作亂咗十幾年，鍾離牧派使者安撫佢哋，自此呢班人變成良民。鍾離牧喺南海郡任職四年，最後因爲病咗而離任。
之後佢召入朝廷做丞相長史、司直、中書令。之後建安、鄱陽、新都三個郡嘅山民叛亂，朝廷派出鍾離牧做監軍使者平定咗騷亂，降服咗頭目黃亂、常俱，將佢哋嘅部下編入吳軍。於是鍾離牧封爲秦亭侯，拜命爲越騎校尉。
永安六年（263年），魏國兼併蜀漢，而武陵嘅五谿同蜀漢接界。五谿當地係夷人領地，朝廷驚佢哋會因此而叛亂，於是派鍾離牧做平魏將軍、武陵太守，去武陵管治當地。魏國派郭純試住做武陵太守，將涪陵人搬入遷陵，屯駐喺赤沙，引誘五谿夷人造反。結果有啲夷人真係響應咗郭純，進攻酉陽縣，震驚咗武陵郡。鍾離牧問啲人：「西蜀滅國，邊境畀魏國入侵，有咩辦法抵禦？」啲人個個都話：「呢兩個縣都係山區，又係夷人嘅地頭，唔可以用軍隊驚擾佢哋，一驚擾到夷人佢哋就會集結。最好等佢慢慢安定，派人安撫佢哋。」鍾離牧就唔係噉睇：「唔啱。而家外界勢力入侵，引誘啲人民，要趁佢嘅滲透未夠深來撲滅佢，就好似救火貴在快字。」於是鍾離牧決定出兵平亂。當時撫夷將軍高尚勸佢話：「以前潘濬督兵五萬來討伐五谿夷人，當時有蜀漢嘅劉氏幫手，先至平定到啲夷人。今日既無舊時嘅外援，而郭純又佔據咗遷陵，你帶三千人深入險境，真係睇唔出有咩勝算。」鍾離牧一於話佢聽：「非常之事，使乜遵循守舊？」於是鍾離牧帶兵日夜行軍，深入山區兩千里，斬殺惡民、叛亂首領、黨羽百餘人，郭純嘅勢力就散咗，平定咗五谿。於是鍾離牧擔任爲公安都督、揚武將軍，封做都鄉侯。之後又改任爲濡須都督。
之後又以前將軍假節，做武陵太守，最後鍾離牧死喺做武陵太守任上。佢死嘅時候，屋企無咩剩餘嘅財產，啲士民都追思佢。鍾離牧有三個仔，大仔鍾離禕繼承佢嘅爵位，代佢領兵，二仔鍾離盛做官，三仔鍾離徇做將軍。

評價
陳壽評價鍾離牧，將佢同其他平靖吳國內亂嘅功臣相比，話佢「蹈長者之規」。
徐眾對於佢喺永興讓米救人嘅事評價唔高，佢引用孔子嘅話，認爲佢「讓非其義，所救非人」，對於噉嘅衰人就唔應該讓佢又救佢，認爲鍾離牧噉做唔係真正嘅仁義。
始興太守羊衜寫信畀滕胤，喺信度讚鍾離牧，話雖然同佢唔係好熟，但睇佢喺南海嘅治績，「威恩部伍，智勇分明」，加之操守清純，有古人之風。

參攷資料
陳壽（著）；裴松之（注）。〈吳書 — 賀全呂周鍾離傳：鍾離牧傳〉. 《《三國志》》。
鍾雪雪

《鍾雪雪》係香港商業電台叱咤903嘅節目，主持係鍾雪。

播放時間
《鍾雪雪》屬於代班節目，所以係無固定播放時間。根據商台官方網頁，節目播出時間如下：
鍾露玲

鍾露玲（Joan Lorring；1926年4月17號—2014年5月30號，本名Madeline Ellis），係美國電影女演員，1944年到1981年活躍，憑1945年電影《前程萬里》（The Corn is Green）攞過奧斯卡最佳女配角獎提名。
鍾露玲係喺香港出世嘅西人，1939年佢屋企因為驚日本人打到嚟香港，成家移民過美國加州三藩市。
鍾露玲喺1945年嘅電影《The Corn Is Green》首次亮相，齣戲係演員比提戴維斯主演。喺片入面，飾演後生女礦工嘅鍾露玲，被提名 奧斯卡金像獎最佳女配角同國家評論協會獎（英文：National Board of Review Award），係最年輕嘅提名人之一，齣戲同時又幫佢贏到紐約影評人協會獎（英文：New York Film Critics Circle Award）最佳女配角獎。之後，佢演出咗好多部戲，包括《Three Strangers》（1946）、《The Verdict》（1946）同《The Big Night》（1951）
。
喺50年代，鍾露玲開始喺舞台劇演出，重喺百老匯劇場有出色表現。佢嚮舞台劇《Come Back, Little Sheba》（1950）入面嘅演出為佢贏到Donaldson Award最出色首次亮相女新人獎（英文：Most Outstanding Female Debut）同東尼獎（英文：Tony Awards）提名。
鍾馗蘭屬

鍾馗蘭屬（學名：Acanthophippium），又嗌壇花蘭屬，係蘭科下嘅一個屬。呢個屬可以再分做15種，分佈喺熱帶亞洲至斐濟（大洋洲）嗰一帶。
鍾離昧

鍾離昧（？—前201年），又叫鍾離眛，會稽郡山陰縣（浙江省紹興市）人。佢係項羽嘅手下部將之一，項羽死咗之後轉而投靠韓信。漢高祖七年（西元前201年）被迫自殺而死。
郭偉倫

郭偉倫，香港電影工作者，曾經憑電影《給十九歲的我》入圍第41屆香港電影金像獎最佳導演同埋最佳剪接。
郭偉健

郭偉健（Kwok Wai-kin，1959年—）係香港親中派法律界人士，香港區域法院法官，喺訂立《港版國安法》之後，佢成為咗國安法指定法官之一。
郭偉邦

郭偉邦（Robert Finlayson Robin Cook，1946年2月28號—2005年8月6號），英國工黨成員，做過英國外相（英文：Secretary of State for Foreign and Commonwealth Affairs）。佢喺蘇格蘭格拉斯哥附近嘅貝爾斯希爾出世，喺愛丁堡大學攻讀英國文學並攞到碩士學位。2005年佢喺蘇格蘭高地因為突發心臟病死咗，享年59歲。
郭力行

郭力行（Rico Kwok，1977年4月23號—）係香港男演員，2003年出道，佢做過無綫電視同亞洲電視，2010年代起去咗中國大陸發展。
郭千瑜

郭千瑜（粵拼：gwok3 cin1 jyu4，英文：Mina Kwok，1988年7月12號—），原名郭懿皚（粵拼：gwok3 ji3 ngoi2），係香港無綫電視普通藝員合約女藝員，參加第26期無綫電視藝員訓練班入行，而家主要幫無綫拍電視劇。

簡歷
郭千瑜香港出世，鄉下係廣東東莞。佢有個家姐同細佬。2012年佢喺第26期無綫電視藝員訓練班畢業後，就開始佢嘅演藝生涯，2014年6月由原名「郭懿皚」改用依家個藝名「郭千瑜」。出道以嚟，佢比較出名嘅角色包括《公公出宮》嘅「牛女」同埋《宮心計2深宮計》嘅「妙蕊」。
郭千瑜除咗演藝事業之外，亦有搞下生意，2015年同朋友喺北角開美甲舖，2016年又同屋企人喺土瓜灣開點心舖。
郭可盈

郭可盈（英文：Kenix Kwok Ho-Ying，1969年11月27號—）係香港一演員、模特兒。佢鄉下喺廣東中山。
郭偉亮

郭偉亮（英文：Eric Kwok Wai Leung，1974年2月3號—）係香港唱作歌手，前歌唱組合Swing成員。佢老婆係歌手葉佩雯。2014年開始佢亦間唔中客串電影。

演出作品
呢個表唔完整，歡迎加料。
郭卓堅

郭卓堅（英文：Kwok Cheuk-kin，1940年4月29號—），係香港民主派政治人，自2000年代開始發起大量司法覆核，所以有「長洲覆核王」之稱。
郭卓樺

郭卓樺（英文：Daniel Kwok，1972年12月5號—）人稱「富仔」，係香港男演員，參加1989年無綫電視第3期藝員訓練班之後加入無綫電視，演出過好多劇集，2012年轉投香港電視網絡拍劇，之後變做自由身演員。
郭卓樺頭一份工係做救生員，後來報讀影視演藝進修班學跳舞，早期喺劇集多數飾演流氓、古惑仔、惡霸角色，被稱為「御用爛仔」。郭卓樺本身亦係特技人同職業舞蹈教師，有英國皇家舞蹈教師協會認可標準舞、拉丁舞同維也納華爾滋職業教師，同時更有國際舞蹈教師協會舞蹈導師資格，喺香港同東南亞公開賽中獲獎無數，又喺各大比賽做裁判，亦試過為影視劇同表演活動做舞蹈指導、編排，開辦「職業/業餘」文憑級別考試課程。佢音樂詣藝亦高，識彈鋼琴、二胡同揚琴，又識作詞、作曲兼自彈自唱。郭卓樺又識得打柔道，擅長駕駛唔同類型嘅車同遊艇。
錢氏

錢係唐人姓氏，喺《百家姓》裏頭排第2位。排咁前嘅原因係因為佢係五代十國嘅吳越國嘅國姓，而編《百家姓》嘅人就係吳越國遺民。
錢立佑

錢立佑，香港親中派商人，曾經係好易通老闆，之後公司被台灣英業達收購。
錢玄同

錢玄同（1887年9月12號—1939年1月7號），原名錢夏，字德潛，號疑古、中季，係中國嘅語言學家、語文改革活動家、文字音韻學家、教育家同思想家。做過北京師範大學、北京大學嘅教授。錢玄同俾人尊稱為中國「五四新文化運動嘅倡導者」之一。佢曾主張廢除漢字。

底細
錢玄同喺浙江吳興（即係而家浙江湖州市）出世。響1906年，佢去到日本，入早稻田大學。佢喺日本拜見章太炎（炳麟）、秋瑾。後經章太炎介紹，佢加入同盟會，喺度隨章太炎學習文學音韻學，結識了好多章門弟子，後來這些人都成为了著名學者，包括黃侃、魯迅、周作人。回國後，1913年去北京，開始咗佢嘅教育職業生涯，做過國立北京高等師範學校同附屬中學嘅國文經學教員、北京師範大學、北京大學嘅教授。佢喺度從事北京師範大學教育20年咁上下。佢講授嘅課程，係音韻學、說文研究、經學史略、周至唐同清代思想概要、先秦古書真偽略說。做過北京師範大學國文系主任。
錢玄同喺教學同學術研究方面嘅貢獻好出名，佢寫嘅《文字學音篇》，係中國高等學校最早嘅音韻學教科書。而家中國嘅許多音韻學家，如羅常培、魏建功、白滌洲、趙蔭棠、王靜如、丁聲樹，或係錢玄同嘅學生，或受過佢嘅教益。出名嘅歷史學家黃現璠，曾經係錢玄同嘅研究生。
1917年，佢喺陳獨秀主辦嘅《新青年》雜誌投稿，倡導文學革命，成為「五四新文化運動嘅揭幕人」之一。佢喺1918-1919年，做過《新青年》雜誌嘅輪流編輯之一。這一時期，佢曾動員魯迅給《新青年》寫文章。魯迅嘅小說《狂人日記》，係錢玄同催促寫出嘅頭一篇作品，而且頭一次用魯迅做筆名。
錢玄同早年積極宣傳漢語改用拼音文字，主張廢除漢字，曾采用國際音標制定漢語拼音字母。佢同趙元任、黎錦熙等數人共同制定過「國語羅馬字拼音法式」。
響1939年1月17日號，錢玄同喺北京病逝。佢個仔錢三強係出名嘅物理學家。

學人評價
章太炎話：「弟子成就者，蘄春黃侃季剛、歸安錢夏季中（錢玄同）、海鹽朱希祖逖先。」
郭沫若對錢玄同喺古史研究方面嘅一些觀點非常贊賞，話過：錢玄同嘅「這些見解與鄙見不期而同，但都係先鄙而發。」
錢罌

錢罌，或者寫做錢甕，係用嚟裝散銀嘅架生，通常係細路用，目的係畀啲細路養成儲錢嘅習慣。
錢罌有兩個口，一個係入口，另一個係出口。錢罌除咗用嚟儲錢，重可以用嚟裝飾屋企同留念。
銀行送錢罌，會比較吸引小朋友開第一個銀行戶口。
錢詩文

錢詩文（粵拼：cin4 si1 man4；英文：Tiffany Chin；1995年4月29號—），係香港政治組織學民思潮成員。佢先後讀過五育中學同香港城市大學公共及行政管理副學士，最後喺香港浸會大學政治及國際關係科學士畢業。
錢詩文喺2015年2月喺香港立法會一個公聽會上面鬧建制派議員做「仆街」，令佢開始受到公眾留意。佢亦曾經係學民思潮召集人黃之鋒個女朋友，不過家陣已經散咗。
錢納利

錢納利（英文：George Chinnery，1774年1月5號—1852年5月30號）係英國畫師，不過佢大半生都響亞洲生活，尤其係印度同華南。

名
錢納利係氏，名佐治。唐人稱佢錢納利。

生平
錢納利響倫敦出世同訓練畫畫。1802年響愛爾蘭已經係出名嘅人像畫家。佢響一七九九年四月十九號響都柏林娶佢老婆馬利安（Marianne）。佢後尾唔鍾意佢老婆，覺得佢醜怪。錢納利老竇有幾條船，而佢阿哥威廉以前有今日基維爾公園（Gilwell）塊地。
錢納利好大使，所以佢爭人好多錢要走佬。一八零二年坐隻叫基維爾（Gilwell）嘅船去咗印度。佢響嗰度重新做畫家，畫咗唔少當地風情。不過佢一八二五年又要避債，去咗中國。從此就留咗響華南。佢敎林官（關喬昌）畫西洋人像畫，而林官之後都係有啲名氣嘅醫學人像畫家，因為林官畫路同佢太近，變咗同佢爭生意，所以佢後尾就唔鍾意林官。佢響華南嘅時間，成日來回珠江三角洲，主要響澳門同廣州。英國佔有香港之後，佢就去咗香港。不過當時香港環境唔係咁好，佢病咗，又返返去澳門。一八五二年就死咗。佢葬響澳門舊基督敎墳場。
岸邊嘅牧牛人同埋河邊飲水嘅牛，時間不詳，私人藏品
聖保祿學院

畫作
佢嘅畫除咗有藝術價值之外，亦都好有歷史價值，因為佢係十九世紀前中期，響華南唯一一位西洋畫家。佢畫低咗嗰時珠江三角洲嘅平民風景。錢納利亦都留低唔少用來畫畫嘅速寫。佢學咗佢阿爺嘅速記，而佢響佢速寫加上面加上速記做解釋。
而家，澳門藝術博物館收藏咗一部份錢納利嘅作品。

紀念
香港上海滙豐銀行因為早期有香港之利，有好多錢納利嘅作品。銀行響二零零五年六月六號到八月廿九號就同香港歷史博物館以以及香港藝術館一齊搞個作品展覽。
葡治澳門政府後期將錢納利寓所嗰條街叫做千年利街（Rua de George Chinnery）。另外，政府亦響一九八二年響故居牆上面加塊紀念牌，不過無幾耐跟埋間屋拆埋。
錢湯

錢湯係一種日本特有嘅公共浴池，要畀錢先入得。錢湯最早出現喺平安時代末期嘅京都。20世紀之後，隨著家庭浴室普及，以及開多咗健康中心同超級錢湯（日文：スーパー銭湯），錢湯嘅數量一路下降。有啲錢湯會直接引溫泉畀顧客洗浴。
路德圍

路德圍（英文：Lo Tak Court）係香港新界荃灣區荃灣市中心一條馬路，由海壩街開始，去到運通街。佢週圍係荃灣嘅「食街」。
路得記

《路得記》係《舊約聖經》嘅歷史書，天主教譯名係《盧德傳》。內容記述一名貧困無依嘅外邦寡婦竟然嫁畀猶太人富翁，因而產生大衛王朝。

簡介
作者：撒母耳
日期：公元前1010年
地點：示羅
路得記係一篇可歌可頌，溫馨動人嘅故事，以士師記所記載嘅患難時期做背景，描述一段歷史嘅插曲。摩押女子同一個以色列人結婚，老公死咗之後，路得對家婆同以色列嘅上帝表現無比嘅忠心。最後，佢喺前夫嘅以色列親族中搵到新老公。從此老公使佢成為以色列最偉大嘅君王大衛嘅曾祖母。
士師記有好多故事記述上帝子民喺離棄上帝時遭遇到嘅災難。路得嘅故事就寫外國人因為歸向以色列嘅上帝而蒙福，成為上帝忠心子民嘅一份子。
路德會

路德會，又叫信義會，係基督新教嘅宗派，源自16世紀德國神學家馬丁路德。佢嘅信仰核心思想係「因信稱義」，所以又叫信義會。
路德維希·明古斯

路德維希·明古斯（德文：Ludwig Minkus，1826年3月23號—1917年12月7號）係捷克裔嘅奧地利作曲家，代表作有唐吉訶德芭蕾舞劇當中嘅組曲。
路德會啟聾學校

路德會啟聾學校（英文：Lutheran School For The Deaf ）係香港一間聽障特殊學校，位於新界葵涌興盛路89號。

學校設施
創意科技室、校史閣、中華文化教學資源室、創意探知室、發音訓練室、聽覺技師工作間、多媒體教學教室、家長資源中心、言語治療室、手語教學資源中心、英語教學室、小賣部、輔導服務學生活動中心、多類用途室支援中心。

小學部
中國語文、英國語文、數學、常識、語言訓練、聖經、音樂、體育、視覺藝術、新聞、輔導。

中學部
中國語文、英國語文、數學、通識教育、電腦、資訊及通訊科技、視覺藝術、語言訓練、聖經/生命教育、綜合科學、設計與科技、家政、音樂、體育、輔導。
長曆

長曆係日本後朱雀天皇嘅一個年號，相當於公元1037年到1040年，前後總共4年。
長板

長板係滑板運動嘅一種，由滑浪演變出嚟。由於滑板比較寬同長，初學者較容易平衡上手，而且比一般滑板玩法多，可大概分為Downhill、Freeride、Dance、Freestyle及Cruising。

結構
長板嘅結構同滑板可以話係幾乎一樣，主要包含板面（Deck）、支架（Trucks）、啤令（Bearings）同埋轆（Wheels）。當中重有Bushings、Pivot cups、Washers等可以對長板作出微調。

板面
板面係長板最重要嘅部份，玩家會係板面上面滑行。長板嘅板面一般闊大概9-10吋，長37-50吋。長板板面有好多唔同外形，包括有kick tails，drop-through等等，板形往往決定塊長板嘅玩法。例如衝浪板形狀嘅板多數用喺下坡，具有double kick tails嘅板多會用嚟玩dance同freestyle。
板面製作冇特定嘅材料，當中有竹、玻璃纖維、碳纖維、膠等等多層組成。
長板板面上極多時候會貼上砂紙或噴砂，以增加鞋同板嘅摩擦力，更容易抓住長板。除咗Dance同少數freestyle板為咗方便喺板上做出走板或轉身動作，會選擇只喺tails兩邊貼上少量砂紙。而Downhill板，Crusier等多會貼上全塊砂紙方便做出slide等動作。

支架
支架連接住板面嘅底部同埋轆，普遍一塊長板配有1對，主要用嚟決定長板嘅轉向幅度同流暢度，160mm及180mm闊係最普遍。支架又可分為普通支架同精準支架，而支架上嘅轉向軸（Kingpin）又可以分為標準（Standard Kingpin）同逆向（Reverse Kingpin）。支架可以喺結構上分為底座（Baseplate）同T型架（Hanger）。唔同牌子嘅長板支架嘅用料、角度、適合玩法唔同，有啲支架對轉向反應快啲，有啲就慢啲。

Bushings
Bushings係一粒有軟硬之分嘅圓形膠，中間有一個圓形嘅窿，用嚟固定喺Kingpin之上，bushings有好多種類，但最常用係Cone同Barrel。一個支架一架配備2粒bushings，一粒位於支架較上位置（Top Bushing），另一粒就喺較落（Lower Bushing）。Bushing兩端有各有一塊金屬製Bushing cup。
Bushings軟膠軟硬好影響長板轉向幅度，較軟令支架轉向較大，較硬令支架轉向較細，較難轉彎。值得注意的是底面Bushings或2邊支架bushings不一定要相同。

Riser
Riser係位於Deck底部同支架Baseplate之間嘅一塊膠，用嚟將長板墊高。Riser唔係長板嘅必要配件，通常用嚟避免啲轆過大所引致嘅wheel bite情況。

啤令
長板每個轆都會有2個啤令長板嘅轆可以得順暢。啤令之間會放Spacer（一個小鐵圈）填滿中空位置，固定啤令。而有另一款叫Built in bearings就有一個突出位置取代咗Spacer嘅功能。
另外，一般啤令都會有防塵塞喺面，唔畀啲塵黐到啤令嘅珠。
長果報春屬

長果報春屬（學名：Bryocarpum）係杜鵑花目報春花科嘅一個屬。
長柱琉璃草屬

長柱琉璃草屬（學名：Lindelofia）係紫草目紫草科嘅一個屬。
長春藤聯盟

長春藤聯盟（英文：Ivy league）係由美國東北部8間大學或獨立學院所組成嘅聯盟。
長期增強作用

長期增強作用（long-term potentiation，「LTP」）喺神經科學上係指一個或者多個突觸（synapse）因為近期活動嘅永久性增強，令嗰個突觸連繫住嘅神經細胞嘅訊號傳遞永久性噉提升。長期增強作用嘅相對係長期抑制作用（long-term depression）。
長期抑制作用

長期抑制作用（long-term depression，「LTD」）喺神經科學上係指一個或者多個突觸（synapse）因為近期活動嘅永久性減弱，令嗰個突觸連繫住嘅神經細胞嘅訊號傳遞永久性噉下降。長期抑制作用嘅相對係長期增強作用（long-term potentiation）。
長杆手躄魚

長杆手躄魚（學名：Antennatus rosaceus）係躄魚科手躄魚屬嘅其中一個種。
郭怡伶

郭怡伶（Rainy Kuo，1983年8月13號—），藝名小Call，係臺灣女演員，臺北市出世，2008年出道，參演過電影《艋舺》、《寶島大爆走》等，之後演出港產片《台北夜蒲團團轉》同《春嬌救志明》而喺香港出名。另外佢2011年喺臺灣推出全裸寫真集《宅之小惡魔》。
郭志仁

郭志仁（英文：Ken Kwok）係香港商業電台雷霆881節目主持同商業一台總監。曾經做過選舉經理人同香港公開大學兼職講師。
郭思琳

郭思琳（Selina Kwok，藝名Margiela K，1986年11月18號—），係香港模特兒，曾經報名參選2007年度香港小姐競選，不過未入圍。
2016年4月，郭思琳參加咗viuTV真人騷節目《G-1格鬥會》做打女。
郭志堅

郭志堅（粵拼：gwok3 zi3 gin1；簡化字：郭志坚；1971年7月21號—）係中華人民共和國嘅主持人，中國中央電視台十九點播出嘅新聞節目《新聞聯播》主播。喺河北宣化區出世，1992年喺中國傳媒大學以廣播學專業畢業並喺北京電視台就職。1998年加入中國中央電視台，從2007年開始進行播音主持。

個人生活
郭志堅有個仔：郭天悅。
郭惠光

郭惠光，香港親中派政治人物兼商界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
郭德紫毅

郭德紫毅（粵拼：gwok3 dak1 zi2 ngai6），係中國填詞人。佢喺中央民族大學附屬中學畢業。

經歷
佢初中嗰陣係讀鋼琴專業，讀大學嗰陣加入海蝶音樂。
陳文博

陳文博，香港親中派政治人物兼商界人士，恒隆地產老闆陳啟宗個仔。

選舉經歷
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
陳文玉

陳文玉（粵拼：can4 man4 juk6*2，英文：Winnie Chan，1955年4月4號—）係1978年度香港小姐競選嘅冠軍。

生平
陳文玉喺香港出世同埋長大，鄉下廣東省江門市新會區。中學讀嘉諾撒聖瑪利書院，預科讀九龍塘學校，大學就讀美國密蘇里大學，主修會計學，攞到學士學位。之後佢返香港選香港小姐，攞到冠軍，做咗頭一位有學士學歷嘅港姐冠軍。
陳文宏

陳文宏（英文：Tan Boon Heong，1987年9月18號—）係馬來西亞男子羽毛球員，喺吉打州亞羅士打出世。佢同古健傑嘅雙打組合被一啲媒體稱為鑽石組合。
陳文慧

陳文慧 (勞工界)，香港親中派政治人物兼勞工界人士。
陳文慧 (法律界)，香港大律師。
陳文成

陳文成（1950年1月30號—1981年7月3號）係臺灣新北市中和區人，喺林口區出世，密芝根大學博士，做過美國卡內基梅隆大學統計系助理教授，長期支持臺灣民主運動。陳喺1979年自美國打越洋電話畀施明德表示捐助《美麗島雜誌》一事被警備總部所監聽。1981年返臺，被警備總部約談，第二日就被發現陳屍喺臺灣大學研究生圖書館旁，被稱為陳文成命案或陳文成事件。
陳文敏

陳文敏（粵拼：can4 man4 man5；1959年—）係香港名譽資深大律師，2002年到2014年做香港大學法律學院院長。2015年，佢本嚟被任命做香港大學副校長，不過香港大學校務委員會遲遲都唔表決，最後喺9月否決咗，社會輿論認為係香港行政長官梁振英背後干預校委會。
陳文媛

陳文媛（Bobo Chan，1979年9月18號—）係香港藝人，除咗唱歌亦都有拍戲拍劇，2006年淡出娛樂圈。
2008年1月陳冠希鹹相案，同陳文媛有關。陳冠希透過律師胡漢清向傳媒發表聲明，話呢次「惡作劇」唔負責任，強烈譴責發佈「慾照」嘅人。及後，香港警方公佈懷疑係陳冠希整電腦，唔小心令鹹相流出街，陳冠希致歉。
陳文洲

陳文洲，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
鐵金剛勇破海底城

《鐵金剛勇破海底城》係第10套占士邦系列電影。
睇 • 論 • 改 • 歷 占士邦電影
鐵達尼號海難

鐵達尼號海難係指1912年4月14號深夜嗰時世界最大郵輪鐵達尼號響北大西洋撞冰山然後成隻船沉咗嘅海難，超過一千五百人罹難，係和平時期死得最多人嘅海難。
鐵達尼號殘骸

鐵達尼號殘骸係指鐵達尼號沉咗落海底嘅殘骸，估計位於大約 3.8 公里咁深嘅深海。
鐵達時

鐵達時（Solvil et Titus）係瑞士一隻手錶牌子，始創1887年，個名來自1世紀有啲才華嘅羅馬君主提圖斯。而Solvil係瑞士茹拉州入面嘅地方名。
1976年，香港寶光實業（中文：寶光實業）收購鐵達時品牌。1990年代先後請過周潤發、梅艷芳、吳倩蓮、古巨基等等多位亞洲影星拍攝一系列手錶廣告，經典廣告口號包括「不在乎天長地久，只在乎曾經擁有」。
鐵金剛勇破太空城

《鐵金剛勇破太空城》係第11套占士邦系列電影。
睇 • 論 • 改 • 歷 占士邦電影
鐵金剛勇戰大狂魔

《鐵金剛勇戰大狂魔》係第14套占士邦系列電影。
睇 • 論 • 改 • 歷 占士邦電影
鐵金剛勇戰殺人狂魔

《鐵金剛勇戰殺人狂魔》係第16套占士邦系列電影。
睇 • 論 • 改 • 歷 占士邦電影
鐵金剛勇戰魔鬼黨

《鐵金剛勇戰魔鬼黨》係第4套占士邦系列電影。
睇 • 論 • 改 • 歷 占士邦電影
鄭文聰

鄭文聰，香港親中派政治人物兼工業界人士。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
鄭昇和

鄭昇和（韓文：정승화，1926年2月27號—2002年6月12號），號松山，係大韓民國嘅陸軍上將同政治人。1979年2月，總統朴正熙任命佢做參謀總長。之後喺雙十二政變期間佢俾全斗煥等人逮捕而落台咗。
鄭明析

鄭明析（韓文：정명석／鄭明錫 Jeong Myeong-seok，1945年2月17號—）號天寶（천보），本貫河東鄭氏（韓文：하동 정씨），係韓國新興宗教人士。起1978年到咗首爾開始佢嘅傳教生涯 並且起1982年創立愛天宣教會，係基督教福音宣教會（通稱攝理教）前身。該教會教義極具爭議性，起啱啱起步開始就一直牽涉性侵案件，並起國際上被廣泛視為邪教。
2007年起北京被首次拘捕，之後再起2008年2月20日移送到韓國受審，同年8月14日被首爾中央地方法院以強姦罪判處有期徒刑六年。2009年2月10日二審宣判卻加重刑期至十年。鄭明析不服而上訴到最高法院，同年4月23日被最高法院駁回而定讞，入獄服刑。起2018年服滿刑期出獄，2022年10月再因性侵教友被韓國警方逮捕。
佢起台灣涉嫌性侵犯罪，因為傳喚未到案說明，所以被台灣檢察單位妨害性自主罪通緝。
鄭昭

鄭昭（1734年4月17號—1782年4月7號），或者叫鄭信，泰文名達信，係暹羅吞武里王朝嘅唯一國王，1767年到1782年在位。當地華人亦叫佢做鄭王、鄭皇。
達信本嚟係大城王朝嘅將領，佢阿爸鄭鏞係廣東潮州移民。1767年，大城王朝畀緬甸貢榜王朝滅咗，佢起兵反抗緬甸嘅侵略，建立吞武里王朝。1782年，披耶訕卡武里發動政變，囚禁住佢。昭披耶卻克里出馬平定政變，藉口佢治國無方，將佢殺咗。
維基同享有多媒體嘅嘢：Taksin
鄭文雅

鄭文雅（Olivia Chang Man Ar，1960年2月14號—）係1979年度香港小姐競選冠軍兼最上鏡小姐。
渠喺七兄弟姊妹之中排最細，讀過上水鳳溪第一中學。
鄭文雅嘅職業多樣化，包括曾經係運動員（1978年—1980年全港女子跳高紀錄保持者），前麗的電視藝員、前電影演員。家下係哥爾夫球教練同埋舞臺劇演員。渠鍾意旅遊、攝影、舞蹈、陶瓷、藝術表演。
鄭文雅已婚，喺1991年10月29號嫁畀商人虞哲輝，虞哲輝嘅家姐係時裝牌子代理康虞茱迪。
2019年，鄭文雅接受中國高爾夫頻道邀請，擔任「自然高爾夫絲綢之路探索賽2019敦煌站」嘉賓，喺戈壁沙漠打高球，感嘆大自然嘅威力。

香港電影金像獎獎座設計傳聞
香港電影金像獎獎座嘅女神造型據傳係臨摹自鄭文雅，不過鄭文雅喺2023年4月接受《明報周刊》訪問嘅時候否認傳聞。事緣梁銓、謝宏中、施養德、黃霑、鄭文雅等人組織香港藝術家聯盟之後，金像獎大會邀請聯盟負責設計獎座，由施養德繪製草稿，首先繪畫兩條線，然後用某套電影嘅劇照做參考，用菲林圍住女神像避免裸體設計，再由梁銓設計同打造獎座。鄭文雅強調，女神像嘅比例並唔係佢個人嘅身形比例，因為四肢都拉長咗，唔係真實人體嘅比例。
鄭斌輝

鄭斌輝（Tay Ping Hui，1970年11月10號—）係星加坡演員同歌手。佢喺1998年喺一家跨國公司出任總經理嘅時候被發掘而進入演藝圈，依家係寵愛娛樂旗下經紀合約男藝人。

廣告代言
uno男士化粧品（日文：uno (化粧品)）
TAG Heuer
Mercedes-Benz
Jean Yip男士美容
Nike
呢個表唔完整，歡迎加料。
鄭方一

鄭方一（英文：Aaron），係中國主持人。佢喺北京大學國際關係學院畢業。
鄧煖勳

鄧煖勳係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
鄧琳琳

鄧琳琳（簡化字：邓琳琳，1992年4月21號—）係中華人民共和國女子體操運動員。安徽阜陽人，漢族。
鄧瑞民

鄧瑞民（英文：Tang Sui Man）係香港親中派政治人物兼鄉議局人士，做過八鄉鄉事委員會主席，亦做過元朗區議會當然議員。

選舉經歷
喺2021年9月，佢成為香港特别行政區選舉委員會鄉議局界委員。
鄧瑞華

鄧瑞華係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
鄧玉嬌

鄧玉嬌（1987年7月11號—）係一個中國女仔，喺湖北省恩施自治州巴東縣野三關鎮夢幻休閑中心打工做服務員，喺2009年5月10號因為被性侵犯，拮傷兩個招商辦嘅主任，黃德智重傷，鄧貴大死，畀人拉咗。
呢單案反應好大，因為報導話佢係唔想陪三個男人沖涼或者「特殊服務」至反抗，而公安嘅辦案過程又令人起疑。
當時地方政府嘅機關全力封鎖口，連當地嘅互聯網服務也關閉了，偵辦、取證、審判嘅過程黑幕重重(詳見18/6/09信報練乙錚專欄)。
而且涉案嗰幾個官後來都炒晒。有人組織聲援佢，話佢咁做係正當防衞。
呢件事重掀起聲討貪官網潮。
重有，湖北省長李鴻忠之前被問起鄧玉嬌案時搶走咗《京華時報》女記者嘅錄音筆同罵佢，重話要找佢嘅領導。
有人懷疑中國總理溫家寶嘅政府工作報告中「創造條件讓人民批評政府、監督政府」會唔會成空話。
湖北省重發生過好多次冤案，例如湖北殺妻冤案、佘祥林冤案、湖北黃岡羅田縣之司法冤案等。法治情況好惡劣。
2009年6月16號，湖北省巴東縣人民法院一審判鄧玉嬌唔使被罰。
鄧煒謙

鄧煒謙（William Tang，又叫鄔林）係Beyond樂隊第一代主音結他手，Beyond嘅隊名亦都係佢諗嘅，不過1983年底佢就退出咗。2000年葉世榮做個人發展時，鄧煒謙加入咗葉世榮嘅新樂隊，一齊喺中國大陸各地做演出。
鄧爾邦

鄧爾邦（Raymond TANG Yee-Bong）係而家香港平等機會委員會主席，2005年上任。之前，鄧爾邦做過證券及期貨事務監察委員會律師、個人資料私隱專員。2009年4月，審計報告評價鄧爾邦，佢開公數消費唔合理，又唔使審批。香港傳媒頭條話鄧爾邦係大花筒、做嘢隻手遮天。
阿塔富

阿塔富（粵拼：aa3 taap3 fu3；英文：Atafu）係托克勞嘅52個珊瑚礁入面一島，總面積得2.5km²。喺南太平洋薩摩亞北邊500km嘅位。
個島喺1765年6月21號俾歐洲探險家莊拜倫（英文：John Byron）發現。成個島從上空睇，樣有啲似藍鑽石。
阿塔爾

基布利奧·阿塔爾（法文：Gabriel Attal，1989年3月16號—）係法國政治人，復興黨（法文：Renaissance (parti)）員，2024年1月9號起做法國總理。
2024年7月8號，阿塔爾以「一起聯盟」喺2024年法國國會選舉（法文：Élections législatives françaises de 2024）攞唔到國會多數爲由辭職，畀法國總統馬克龍拒絕。
阿塔瓦爾帕

阿塔瓦爾帕（Atahualpa，c. 1502年—1533年7月）係印加帝國第十三代薩帕·印卡（皇帝），亦都係西班牙殖民征服之前嘅最後一代薩帕·印卡。1532年至1533年在位。
阿塗

阿塗（原名吳甲川， 又名糊手然塗）係香港社運漫畫家，因為不時發布一啲諷刺香港同北京政府嘅漫畫而得到唔少人嘅關注，曾創作並出版《高登神獸卡》、《謎圖小學雞》、《鵰娜猩！頂硬上》。佢喺2022年4月26號宣佈，因為香港政治環境變差關係，留港壓力巨大，佢同老婆已經離開香港。離港係為咗繼續為港創作。
阿塞拜疆

阿塞拜疆（阿塞拜疆話：Azərbaycan Respublikası）全名阿塞拜疆共和國，係一個東歐國。阿塞拜疆嘅國名嚟自於阿剌伯話，意思係「火嘅國」。阿塞拜疆國土面積約莫86,600平方公里，貼住裏海、伊朗、亞美尼亞、土耳其、格魯吉亞同埋俄羅斯。首都巴庫，1999年普查全國人口有約莫795.3萬，而到2011年估計就升到916.5萬。國歌係《阿塞拜疆進行曲》。
1917年11月，「阿塞拜疆民主共和國」成立，到1920年4月28號又成立咗「阿塞拜疆蘇維埃社會主義共和國」，1922年3月12號加入「外高加索蘇維埃聯邦社會主義共和國」，1936年12月5號直接成為蘇聯加盟共和國。1991年8月30號，阿塞拜疆宣布獨立，成立阿塞拜疆共和國，再喺1993年成為獨立國家聯合體成員國。
阿塞拜疆同亞美尼亞，兩國種族交錯，因此起過戰事。
阿基里斯數

阿基里斯數（英文：Achilles number）係冪數（英文：Powerful number）但唔係次方數（英文：Perfect power）嘅自然數。

定義同名稱由來
冪數嘅英語係powerful number、次方數嘅英語係perfect power，阿基里斯數即係有能力（powerful）但唔完美（perfect）嘅數。特洛伊戰爭中嘅阿基里斯都係有能力但唔完美，所以呢類數以佢嘅名嚟命名。

冪數
冪數就係符合「如果質數p係嗰個數嘅因數，p2就必定係嗰個數嘅因數」嘅自然數。簡單嚟講，就係質因數分解式中，各質數嘅冪都大於1嘅數。

次方數
次方數就係能夠以mk（m係自然數，k係大於1嘅自然數）表達嘅數。

例子
288嘅質因數分解係25×32。佢係冪數，但唔係次方數，所以係阿基里斯數。

最細嘅阿基里斯數
最細嘅阿基里斯數係72(23×32)。
阿塔卡馬沙漠

阿塔卡馬沙漠係南美洲一個大沙漠，覆蓋安第斯山脈西面嘅太平洋海岸一部份地方，面積有成10.5萬平方公里。佢亦係全球平均降雨量最少嘅地方，年平均降雨量最多凈得＜0.1mm。
嗰度有阿塔卡馬大型毫米波陣列。
陳穎琛

陳穎琛，香港律政司人員，而家係高級檢控官。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。

代表政府就47人案擔任檢控官表現被批評
2020年9月，香港民主派就原定同年進行嘅立法會選舉進行初選，但之後選舉被香港政府延後，去到2021年初香港政府引用北京未經諮詢或香港人同意嘅《港版國安法》，將47名參與初選人士逮捕。案件去到2023年審訊，喺8月一次聆訊期間，佢代表控方盤問柯耀林嘅選舉經理陳展浚，期間不停重複問題，結果被法官李運騰、陳慶偉批評問題重複。
陳秋霞

陳秋霞（Chan Chau Ha Chelsia，1957年11月12號—）係香港歌手兼演員。佢曾經喺東亞同東南亞都好受歡迎。
陳秋霞響香港出世。八歲開始學鋼琴，十五歲就考到英國皇家音樂學院第八級鋼琴演奏優選及格。1975年寫咗首《Dark Side Your Mind》，重得到流行歌曲創作比賽作曲同埋演唱優勝。重代表香港去日本參加世界流行歌曲創作比賽，從此一舉成名，做咗歌手兼作曲。
臺灣導演宋存壽發掘到佢有天賦表演，1976年陳秋霞就拍咗部《秋霞》(Chelsia My Love)，故仔就係佢自己嘅故事，裡面有多首佢嘅名曲。佢初出道一拍呢部嘅戲，十九歲就得到第14屆金馬獎最佳女主角，唔單止咁，佢重創咗年紀最細嘅影后，同埋影齡最短嘅影后兩個紀錄。1976年到1980年間，佢一共拍咗10幾部戲，影片類型單一，除咗客串過《古寧頭大戰》之外，其餘都係一般時裝文藝片。唱歌方面，佢亦都成日同溫拿成員合唱。
1981年，陳秋霞嫁畀商人鍾廷森，鍾廷森就係家馬來西亞金獅機構嘅董事主席。結婚之後，陳秋霞即刻退出娛樂圈，移民馬來西亞，過平靜嘅家庭生活。
過咗咁多年，陳秋霞2000年代開始活躍返，佢學過書法同參加香港辦嘅「中國畫-畫中國」展覽，重有好多社會公益活動。2006年，佢正式復出，七月響韓國發行《Flying our Dream》，到十一月台灣發行《放飛夢想》創作專輯。
佢其娛樂圈中好友名人有成龍、溫拿五虎、黃霑等等。
陳穎妍

陳穎妍（粵拼：can4 wing6 jin4；簡化字：陈颖妍；英文：Anita Chan；1978年4月14號—）係香港女演員，祖籍福建，初頭係無綫電視女藝員，參選1999年度香港小姐競選而入行，2012年轉投香港電視網絡。

演出
呢個表唔完整，歡迎加料。
陳秀雯

陳秀雯（英文：Amy Chan Sau Man，1962年1月7號—），係前香港女藝人，亦係前無綫電視及亞洲電視女藝員，喺1980年代成名。著名作品有《再見艷陽天》、《壹號皇庭》系列同埋《再見亦是老婆》嘅肥師奶等，經典歌曲有《俠盜風流》、《湖海爭霸錄》等等。
陳秀雯出身喺前麗的電視嘅1979年藝員訓練班。演藝上嘅對手有別名「叉燒」嘅男演員林國雄，及小生馬景濤等。做演員嘅林國雄就係陳秀雯嘅老公，兩個人喺麗的電視電視劇《驟雨中的陽光》相識，1987年結婚，婚後佢曾經息影幾年，有一個仔，而佢現已轉往中國內地發展。
香港傳媒寫林國雄曾經出家，陳秀雯笑話佢只係宗教學習、上課啫。妹妹係1980年代初嘅著名演員陳加玲。
陳積志

陳積志（英文：Jack Chan Chik Tsz；1961年5月18號—），係前香港政府公務員民政事務局末代副局長，2017年上任，2022年卸任，老婆係息影藝人黃造時。

民政事務局內部分工作
佢喺民政事務局工作期間，有份處理就假新聞法立法嘅問題，但係到咗李家超上任特首之後，佢嘅職位就由梁宏正繼承。
金藝琳

金藝琳，係大韓民國嘅一個女藝人同埋歌手。
金虎尾目

金虎尾目（Malpighiales） 係真孖葉植物嘅一個目，有36個科。
金融中心

金融中心（英文：financial center）係指一個有好多金融機構聚集嘅地方，通常仲會配以適當嘅制度，令到嗰笪地方有大量嘅金融活動。
廿一世紀初出名嘅金融中心有倫敦、紐約市同香港呀噉。
金蘭國際機場

金蘭國際機場（越南文：Sân bay Quốc tế Cam Ranh／𡑝飛國際柑欞）係越南中部慶和省面向金蘭灣嘅機場，距離芽莊城外30公里。
佢係越南第五大機場，起咗一條3,000米長嘅機場跑道。2007年，機場乘客流量達到50萬人次。
金融危機

金融危機（financial crisis）係指一大類嘅情況，涉及若干隻資產嘅價值勁跌，會搞到好多投資者損手爛腳。
金蘭姊妹

《金蘭姊妹》係喺1954年嘅一部粵語片，由吳回執導，小燕飛、容小意、梅綺、黃曼梨等主演。

情節
故事係講阿彩、阿好、阿鑽、阿三幾個女傭，各有不幸遭遇。
阿彩認識個有錢少爺杜崙，諗住可以結婚享福，點知當阿彩有咗杜崙骨肉，又借錢畀佢之後，先發現杜崙原來有老婆。
阿好盡心盡力咁服侍陸家三十幾年，重借埋錢畀主人陸雲璋做生意，結果因為年紀大被炒尤魚。
阿鑽幫個姪仔何通搵到個老婆，但係因為迷信冇將病重嘅何通送去院醫醫，結果何通病死咗。
阿三勤力做嘢儲錢入齋堂，點知信錯咗生神仙嘅說話，差啲被人呃哂畢生積蓄，好彩被阿英識穿，重鼓勵大家勇敢生活。
門口

門口，係屋宇開口，人出入屋宇及者房嘅通道，門嘅所在。而門嘅前後，往往亦視爲門口嘅範圍。屋宇最重要嘅門口，叫大門口，通常出去就係外界。
有啲屋爲保安需要，門口出面養狗守門口，人稱門口狗。亦有啲派人守。

文
英文門口叫doorway或door way。
門口仔

門口仔，又叫門僮、門童，係酒店門口幫人開門同搬行李嘅職員。
門

門（粵拼：mun4）係畀住建築物嘅入口同埋出口嘅嘢，舊時一般係用木造，家下好多料都有。

引伸
門，引伸出去，係一樣控制出入嘅機制，好似相機嘅快門、蒸氣機嘅活門。辭彙上面，門就引伸最去講屋企，可似門户咁。
門仔塘

門仔塘以前係香港藍巴勒海峽一個漁港兼避風塘。個塘響青衣島同牙鷹洲之間。個塘有東同北兩口，連住藍巴勒海峽。個位置即係家下長安邨同長發邨。

歷史
門仔塘雖然係避風塘，但係舶滿晒艇都係要去到1960年代。響呢個時間，葵涌大量填海做荃灣新市鎮，成個醉酒灣都填晒。本來住響呢度嘅水上人，就迫住連人帶船去到對面青衣島度舶，但係門仔塘實在太細，同醉酒灣無得比，而且佢水又唔係好深，好多船舶咗入去就無出返來。美國經援協會(CARE)就響門仔塘附近個山仔，幫啲漁民起屋，之後交畀香港明愛發展，就係青衣城對面山仔嘅漁民村同聖保祿村。另外，響山頂，漁類統營處亦咗間青衣漁民子第學校，畀漁民仔女讀書。
到咗1980年代，荃灣新市鎮又伸到來青衣門仔塘，成個塘填平。呢班人又要搬，不過今次係搬上樓，住公屋。其中一啲就搬咗上長青邨青桃樓，係特登起畀漁民。
長龍

排長龍／打蛇餅：好多人排隊或塞車時，個樣似成條龍咁。
長龍航空
長龍站：深圳地鐵車站
門口狗

門口狗係指幫人做保安工作嘅狗，多數都係守喺間屋嘅門口度，所以就叫「門口狗」。門口狗認人比較叻，對住生保人會提高警覺，甚至會吠佢。
門原香

門原香（1970年5月25號—）係日本足球員，踢中場，曾經喺1993～1996年間為日本女子足球代表隊出場12次，入咗1球。佢代表日本參加過1995年FIFA女子世界盃同1996年夏季奧林匹克運動會。
陳慶元

陳慶元，台灣時代力量政治人物，2022年曾經代表時代力量參與花蓮縣第三選舉區議員選舉，但未能當選。
陳慶偉

陳慶偉（Andrew Chan，1961年—）係香港親中派法律界人士，香港高等法院原訟法庭法官，喺訂立《港版國安法》之後，佢成為咗國安法指定法官之一。
陳慶龍

陳慶龍，香港親中派政治人物兼工程界人士。

選舉經歷
喺2021年9月，佢成為香港特别行政區選舉委員會工程界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
陳慶祥

陳慶祥（粵拼：can4 hing3 coeng4；簡化字：陈庆祥；英文：Tan Kheng Seong；1976年8月31號—），藝名阿牛，係馬來西亞男歌手同演員，檳城出世，祖籍福建南安，1997年出道，首本名曲係《對面的女孩看過來》。

演出
呢個表唔完整，歡迎加料。
陳慶嘉

陳慶嘉（Chan Hing Ka，1959年1月21號—）係香港編劇、導演同專欄作家，1980年代同鄭丹瑞製作廣播劇《小男人週記》（後改編做電影，由佢編劇）而開始出名。佢憑電影《三人世界》同《野獸刑警》兩次攞到香港電影金像獎最佳編劇。頭一套電影導演作品係2002年電影《絕世好Bra》。
陳田花園

陳田花園（粵拼：can4 tin4 faa1 jyun2）係中國廣東廣州嘅公園，2013年2月6號開放，位置喺白雲區陳田村白雲大道北同黃石北路嘅交界（105國道嘅K2548+760標記位）。
佢亦係廣州嘅五大嶺南花園之一，園區入面啲歷史建築同生產大棚改造咗之後都正式園林風格，園區亦按咗之前中外園博會攞過獎嘅廣州展園嚟整。
陳百里

陳百里（Bernard Chan Pak-li，1977年—），廣東湛江人，係現任香港政府商經局副局長。

簡歷
陳百里喺2013年3月至2017年6月期間擔任商務及經濟發展局局長政治助理。佢加入政府之前，從事科技範疇嘅工作十年，喺知識產權貿易同跨產業合作方面具備經驗。佢喺2008年至2013年擔任觀塘區區議員。佢係民主建港協進聯盟（民建聯）同香港工會聯合會成員。佢喺美國杜克大學畢業，獲得電機工程學士同生物醫學工程博士學位。
陳甘美華

陳甘美華，SBS，JP（Tan Kam Mi wah, Pamela，1956年1月4號—）係香港前政府官員，曾經做過勞工處處長、民政事務總署署長同埋律政司政務專員。
佢曾經畀人笑，話佢同林鄭月娥好似樣，加埋現任發展局主任（工務）丁葉燕薇就好似「三姐妹」。佢仲曾經試過因為個樣太似林鄭，而畀一個記者以為佢係林鄭，所以不停追住佢嚟問，搞到佢好尷尬。
陳田錨

陳田錨（1928年4月16號—2018年3月7號）係一位台灣高雄出身嘅政治人物同實業家，佢係高雄陳中和家族成員，阿爸陳啟清係高雄市前市長陳啟川嘅仔。

生平
1958年，當選高雄市議員，曾經擔任高雄市喺省轄市時期嘅第4屆到第7屆嘅市議員，並於第7屆擔任議長。高雄市改制為直轄市後，又再度獲選為高雄市議員，並連任咗4屆嘅議長。係高雄市議會歷史上任期最長嘅一位，亦曾經係得票最高嘅一位。卸下議長職務之後，就一直擔任總統府資政。
1989年，陳啟清病逝後，繼任台灣可口可樂公司董事長。
2018年3月7號下晝喺高雄市屋企辭世，享壽89歲。

風評
儘管叱吒南台灣政壇三十年，陳田錨喺友人眼中，係謙和君子，而且人緣奇佳。無論民進黨同國民黨嘅政治人物都能夠同佢交好。

從商經歷
除此之外，陳田錨亦係前任台灣大眾銀行嘅董事長，一共擔任咗15年。2007年由二細佬陳建平接棒。

家族
陳田錨老婆黃淑惠，係前台南市參議會議長黃百祿嘅女。
二仔陳建平曾經擔任過立法委員，而家係大眾銀行董事長。陳田錨獨生女陳怡君嫁畀國民黨元老谷正綱嘅仔、中衛發展中心董事長谷家恒。
陳百祥

陳百祥，BBS（英文：Natalis Chan，1950年12月3號— ），花名阿叻、荷蘭叻或叻哥（粵拼：lek1 go1*4），係香港前演員同節目主持。佢老婆係前女演員黃杏秀。

演出
呢個表唔完整，歡迎加料。

賽馬
陳百祥有紐西蘭練馬師牌照。嚮1990年代做過澳門練馬師。嚮香港養咗幾隻賽馬，包括「尊贏」同埋「尊係贏」等。陳百祥話自己篤信泰國白龍王，自稱多次贏得三T。

足球
陳百祥係康宏晨曦足球隊嘅名譽會長之一。

商界
陳百祥做過珀麗酒店（現稱大灣區聚變力量，前稱永安旅遊，港交所：01189）嘅執行董事，至2019年8月份以「希望投放更多時間於其他事務」為由辭任。

爭議
2015年12月，陳百祥喺香港電台節目《我係乜乜乜》入面指大部份網民「讀壞書、憎人富貴厭人窮」，又讚香港特首梁振英政府表現好，只係批評者「冥頑不靈」，又話如果自己後生啲，可能係facebook創辦人，又話如果自己係「90後」，就有機會做特首。佢又批評讀緊香港公開大學嘅學民思潮召集人黃之鋒連八間主流大學都考唔到。結果連串內容引起咗網民不滿同反擊。
陳用林

陳用林（1968年—），中國浙江寧波人，前中國駐雪梨總領事館政治領事，一等秘書。因為無法再繼續忍受中國對異見人士嘅鎮壓，佢喺2005年5月26號出走並喺2005年6月4號一個雪梨六四天安門事件紀念活動入面公開露面。同年7月8號澳洲移民局對陳用林同埋佢屋企人畀咗政治避難類別嘅永久居留權，佢哋一家人而家住喺雪梨。
陳用林嘅出走喺當時轟動一時，包括美國在內嘅世界各國政府都非常關注，各國傳媒亦爭相報導。

政治觀點
陳用林關注中國政府打壓人權、法輪功同埋喺其他地方影響力嘅問題。例如喺2006年，佢曾經絕食聲援因為弱勢群體維權而被中國政府秘密綁架同施予4個月酷刑嘅高智晟。喺2019年4月喺悉尼科技大學一個研討會發言嘅時候，佢就批評騰訊旗下嘅澳洲中文媒體今日傳媒集團喺好多議題上都極力地同中共保持一致。
額骨

額骨係頭殼其中一嚿骨，喺額頭位置，可以細分做額鱗、眶部同鼻部三個部份。
顏丙燕

顏丙燕（1972年12月16號—）係中國女演員，北京人，祖籍山東曲阜，佢係孔子四大弟子之一顏回嘅後裔。
顏俊文

顏俊文，香港親中派人士。

政治立場
佢係香港親中派嘅成員，曾經公開支持大幅度削減直選議席嘅所謂「完善選舉制度」，以及排除非建制派嘅所謂「愛國者治港」，又曾經公開讚揚中國共產黨同習近平。
顏卓靈

顏卓靈（Cherry Ngan，1993年12月27號—）係香港女演員同歌手，2012年憑電影《大追捕》攞到香港導演會新人獎，2013年憑電影《狂舞派》入圍金馬獎、香港電影金像獎同華語電影傳媒大獎最佳女主角獎。

演出
呢個表唔完整，歡迎加料。
顏仟汶

顏仟汶（英文：Sophie Ngan，1970年12月17號—），用過藝名亦羚，係香港女演員，而家係無綫電視特約演員。佢1989年喺第15期無綫電視藝員訓練班畢業，先後做過無綫電視藝員同亞洲電視藝員，之後亦拍過唔少電影。
顏囘

顏囘，又寫顏回，字子淵，又叫顏淵，魯國人，生喺東周春秋。佢係孔仲尼得意門生，以德行而聞名。
子淵細仲尼卅年，好細個就拜佢爲師。仲尼講過，「自吾有囘，門人益親。」顏囘入門後，門人就更加親近。
子淵虛齡廿九歲，頭髮都白晒，過多三年就死。漢國封佢入廟，同孔子一樣。到大明嘉靖九年，卽一五三〇年，皇帝封做復聖，所以後人亦咁叫。
額頭

額頭（粵拼：ngaak6 tau4），卽係額，係人頭前面上半，眉上面，無頭髮嘅部位。額係面嘅上部。額下面有額骨護腦。